- podľa tohto bodu nedopustila.
- 5. Žiadna zo zmluvných strán nezodpovedá za škodu, ktorá vznikla v dôsledku vecne nesprávneho alebo inak chybného zadania, ktoré obdržala od druhej Zmluvnej strany v prípade, že na nesprávnosť takéhoto zadania druhú Zmluvnú stranu písomne upozornila ešte pred vznikom škody. Žiadna zo Zmluvných strán nie je zodpovedná za omeškanie spôsobené v dôsledku omeškania plnenia záväzkov druhej Zmluvnej strany.
- 6. Poskytovateľ je povinný riadne plniť záväzky vyplývajúce z tejto Dohody vo vlastnom mene, na vlastnú zodpovednosť a na vlastné nebezpečenstvo. Pokiaľ Poskytovateľ poverí plnením ktoréhokoľvek zo záväzkov podľa tejto D ohody tretiu stranu (subdodávateľa), má Poskytovateľ voči Objednávateľovi rovnakú zodpovednosť, akoby plnil tieto záväzky sám.
- 7. Zmluvné strany sa zaväzujú upozorniť druhú Zmluvnú stranu bez zbytočného odkladu na vzniknuté okolnosti brániace riadnemu a včasnému plneniu predmetu Dohody alebo na okolnosti vylučujúce zodpovednosť.
- 8. Zodpovednosť za škodu zmluvných strán sa spravuje ustanoveniami § 373 a nasl. zákona č. 513/1991 Zb. Obchodný zákonník v znení neskorších predpisov (ďalej len 'Obchodný zákonník').
- Č lánok VI.
- Sankcie
- 1. V prípade, že je Objednávateľ v omeškaní s úhradou faktúry, Zhotoviteľ má právo na úroky z omeškania v zmysle § 369 Obchodného zákonníka v znení neskorších predpisov vo výške určenej podľa všeobecne záväzných právnych predpisov.
- 2. Uplatnením sankcií podľa tohto Článku Dohody nie je dotknuté právo Zmluvných strán na náhradu škody. Zaplatenie sankcie nemá vplyv na trvanie záväzkov Zmluvných strán.
- Č lánok VII.
- Doručovanie písomností
- 1. Zmluvné strany sa dohodli, že písomnosti obsahujúce právne významné skutočnosti podľa tejto Dohody, si budú doručovať prostredníctvom doporučenej poštovej zásielky do vlastných rúk, alebo kuriérskou službou alebo odovzdávať osobne. Písomnosťou obsahujúcou právne významné skutočnosti sa na účely tejto Dohody rozumie najmä oznámenie týkajúce sa zmien Dohody, jej ukončenia, výzvy na zaplatenie a akékoľvek výzvy na plnenie.
- 2. Pre potreby doručovania sa použijú adresy sídiel Zmluvných strán uvedené v záhlaví tejto Dohody. V prípade akejkoľvek zmeny adresy určenej na doručovanie písomností na základe tejto Dohody, sa Zmluvná strana zaväzuje informáciu o zmene bezodkladne, najneskôr do 7 kalendárnych dní odkedy takáto zmena nastane, písomne oznámiť druhej Zmluvnej strane. V takomto prípade je pre doručovanie rozhodujúca nová adresa, riadne oznámená Zmluvnej strane pred odoslaním písomností. Pri doručovaní prostredníctvom pošty sa zásielka považuje za doručenú dňom jej doručenia na adresu sídla Zmluvných strán.
- 3. Za deň doručenia sa rozumie aj deň, v ktorý Zmluvná strana, ktorá je adresátom, odoprie doručovanú zásielku prevziať alebo deň, v ktorý márne uplynie odberná lehota pre vyzdvihnutie si zásielky na pošte doručovanej poštou Zmluvnej strane, alebo deň, v ktorý je na zásielke doručovanej poštou zmluvnej strane, preukázateľne poštou vyznačená poznámka 'adresát neznámy' alebo iná poznámka podobného významu.
- 4. Oznámenia neuvedené v bode 1. tohto Článku, t.j. správy neobsahujúce právne významné skutočnosti a slúžiace len na účely urýchlenia vzájomnej komunikácie medzi Zmluvnými stranami, môžu byť doručované aj elektronickou formou odoslaním e -mailovej správy na kontaktné e-mailové adresy Zmluvných strán:

Objednávateľ: bude doplnené pri podpise Dohody Poskytovateľ: bude doplnené pri podpise Dohody